《挽武宣教彻二首》
宋代·廖行之

书来撩我重思君，情比雝雝雁叫群。
词赋一时高李杜，弟兄今日扫机云。
未还金马日边诏，去作玉楼天上文。
千里莫能亲视窆，篇诗寄挽亦徒云。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。